ఎపి, తెలంగాణలో అమ్మకాల వృద్ధిపై ఆశాభావంహైదరాబాద్ (ఆంధ్రజ్యోతి బిజినెస్): ఈ ఆర్థిక సంవత్సరం చివరికల్లా సాగర్ సిమెంట్స్ వార్షిక సిమెంట్ ఉత్పత్తి 26 లక్షల టన్నులకు చేరనుంది. గత ఆర్థిక సంవత్సరంతో పోలిస్తే ఇది 18 శాతం ఎక్కువ. ఎర్నింగ్స్ కాన్ఫరెన్స్ సందర్భంగా ఒక ఇన్వెస్టర్ అడిగిన ప్రశ్నకు సమాధానంగా కంపెనీ ఎగ్జిక్యూటివ్ డైరెక్టర్ ఎస్ శ్రీకాంత్ రెడ్డి ఈ విషయం చెప్పారు. దక్షిణ మహారాష్ట్ర, ఒడిశాల దన్నుతో ఈ సంవత్సరం తన మార్కెట్ వాటాను మరో 10 శాతం పెంచుకోవాలని కంపెనీ భావిస్తోంది. ‘గత ఏడాది మేము 22 లక్షల సిమెంట్ అమ్మాం. గత ఆర్థిక సంవత్సరం మూడో త్రైమాసికంలో ఒక ప్లాంట్ కొనుగోలు చేశాం. ఆ ప్లాంట్ ఉత్పత్తి నాలుగో త్రైమాసికంలో అందుబాటులోకి వచ్చింది’ అని శ్రీకాంత్ రెడ్డి చెప్పారు. మార్చితో ముగిసిన 2016-17 ఆర్థిక సంవత్సరంలో అనుబంధ కంపెనీలతో కలిసి సాగర్ సిమెంట్స్ రూ.941.59 కోట్ల టర్నోవర్ నమోదు చేసింది.ఈ సంవత్సరం తెలంగాణ, ఆంధ్రప్రదేశ్లో సిమెంట్ వినియోగం బాగా పుంజుకుంటుందని సాగర్ సిమెంట్స్ భావిస్తోంది. ఎపిలో 15 శాతం, తెలంగాణలో 20 శాతం వృద్ధి రేటు నమోదు చేసే అవకాశం ఉందని కంపెనీ అంచనా. మహరాష్ట్ర, ఒడిశాలో మార్కెట్ 10 శాతం పెరిగినా, కర్ణాటకలో మాత్రం ఐదు శాతం మించకపోవచ్చని అంచనా. తమిళనాడు, కేరళలో ఈ ఏడాది సిమెంట్ అమ్మకాలు గత ఏడాదితో పోలిస్తే 5 శాతం తగ్గే అవకాశముందని శ్రీకాంత్ రెడ్డి చెప్పారు.నిధులకు ఢోకా లేదు భవిష్యత్ వ్యాపార విస్తరణ పథకాల కోసం కొత్తగా నిధులు సమీకరించాల్సిన అవసరం లేదని సాగర్ సిమెంట్స్ మేనేజ్మెంట్ భావిస్తోంది. క్యుఐపి, ప్రిఫరెన్స్ షేర్ల జారీ ద్వారా భవిష్యత్  విస్తరణ, కొనుగోళ్లకు అవసరమైన  నిధులు ఇప్పటికే సమకూర్చుకున్నట్టు ఎగ్జిక్యూటివ్ డైరెక్టర్ చెప్పారు. కంపెనీ ఇప్పటికే అనకాపల్లిలోని ఒక గ్రైండింగ్ యూనిట్ను కొనుగోలు చేసింది. దీనికి తోడు మఠంపల్లి ప్లాంట్ దగ్గర సొంత విద్యుత్ అవసరాల కోసం ఒక మెగావాట్ సామర్ధ్యంతో సౌర విద్యుత్ కేంద్రాన్ని, 18 మెగావాట్ల బొగ్గు ఆధారిత విద్యుత్ కేంద్రాన్ని ఏర్పాటు చేస్తోంది.
epi, telamgaanalo ammakala vruddhipai aasaabhaavamhaidaraabaad (aandhrajyoti bijines): ee aardhika samvatsaram chivarikalla sagar siments vaarshika siment utpatti 26 lakshala tannulaku cheranundi. gatha aardhika samvatsaramtho poliste idhi 18 saatam ekkuva. ernings conferens sandarbhamgaa oka invester adigina prasnaku samaadhaanamgaa company egjicutive director es srikant reddi ee vishayam cheppaaru. dakshina maharashtra, odisaala dannutho ee samvatsaram tana market vaataanu maro 10 saatam penchukovaalani company bhaavistondi. ‘gatha edaadi memu 22 lakshala siment ammam. gatha aardhika samvatsaram moodo traimaasikamlo oka plant konugolu chesham. aa plant utpatti naalugo traimaasikamlo andubaatuloki vachindi’ ani srikant reddi cheppaaru. maarchitho mugisina 2016-17 aardhika samvatsaramlo anubandha companylatho kalisi sagar siments roo.941.59 kotla tarnover namodu chesindi.ee samvatsaram telamgaana, aandhrapradeshlo siment viniyogam baga punjukuntundani sagar siments bhaavistondi. epilo 15 saatam, telamgaanalo 20 saatam vruddhi retu namodu chese avakaasam undani company anchana. maharashtra, odisaalo market 10 saatam perigina, karnaatakalo maatram aidu saatam minchakapovachani anchana. tamilanadu, keralalo ee edaadi siment ammakaalu gatha edaadito poliste 5 saatam tagge avakaasamundani srikant reddi cheppaaru.nidhulaku dhoka ledu bhavishyat vyapara vistarana pathakaala kosam kottagaa nidhulu sameekarinchaalsina avasaram ledani sagar siments management bhaavistondi. kyupi, preferens sherla jaarii dwara bhavishyat  vistarana, konugollaku avasaramaina  nidhulu ippatike samakuurchukunnattu egjicutive director cheppaaru. company ippatike anakaapalliloni oka grinding unitnu konugolu chesindi. deeniki thodu matampalli plant daggara sonta vidyut avasaraala kosam oka megavat saamardhyamtho soura vidyut kendraanni, 18 megavatla boggu aadhaarita vidyut kendraanni erpaatu chestondi.